A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!
24. számú előterjesztés
Alsónyék Község Önkormányzata Képviselő-testületének 2025. március 12-én, 

8.30 órakor megtartandó ülésére
A 2025. évi közmeghallgatás időpontjának kitűzése
	Előterjesztő: Molnár István János polgármester
Készítette: Takaróné dr. Mihó Beatrix mb.hatósági irodavezető
Törvényességi ellenőrzést végezte: Dr. Firle-Paksi Anna aljegyző



Tisztelt Képviselő-testület!

Magyarország helyi önkormányzatairól szóló 2011. évi CLXXXIX. 54. §-a értelmében:

„A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. A közmeghallgatás a helyi lakosság, valamint a helyben érdekelt szervezetek képviselőinek személyes megjelenése nélkül,
a) lehetőség szerint a különböző helyszínen jelen lévők között, egy időben, valós idejű kommunikációt lehetővé tévő, kép és hang egyidejű továbbítására alkalmas elektronikus hírközlő eszköz útján, illetve

b) a honlapon való közzététel útján

is megtartható. A közmeghallgatás időpontját megelőzően lehetőséget kell biztosítani arra, hogy az érintettek írásban is észrevételeket tehessenek és kérdéseket tehessenek fel. Az elhangzott, illetve az írásban megfogalmazott javaslatra, kérdésre a közmeghallgatáson vagy legkésőbb tizenöt napon belül választ kell adni. A képviselő-testület a közmeghallgatás eredményessége érdekében minden alkalmas eszközt – így különösen helyi műsorszóró szolgáltatást, hirdetményi vagy közösségi felületeket – is igénybe vehet.”
Ez évben javasoljuk, hogy a közmeghallgatás május hónapban kerüljön megtartásra az alsónyéki Művelődési Házban.

H a t á r o z a t i  j a v a s l a t :

a 2025. évi közmeghallgatás összehívására

Alsónyék Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. 54. §-ában foglaltakra figyelemmel

2025. május 15. napján 17 órai

kezdettel közmeghallgatást tart a Művelődési Házban.

Napirendi javaslat: 

1. Tájékoztató a községi önkormányzat 2024. évi célkitűzéseinek teljesüléséről

Előterjesztő: Molnár István polgármester

2. Tájékoztató a községi önkormányzat 2025. évre tervezett feladatairól

Előterjesztő: Molnár István polgármester

3.
Lakossági észrevételek, felvetések

A képviselő-testület felkéri a község polgármesterét, hogy a közmeghallgatás időpontját a helyben szokásos módon tegye közzé. 

Az állampolgárok 11.00 órától 16.00 óráig a 74/491-146 telefonszámon bejelenthetik javaslataikat, észrevételeiket, melyekre a közmeghallgatás alatt választ is kapnak.

Határidő: 2025. április 30.
Felelős:   Molnár István János polgármester

                (a közmeghallgatás meghirdetéséért)
Határozatról értesül: Irattár

